Kamu bisa jelasin ke aku soal Koronavirus dalam bahasa melayu?

Koronavirus atau virus korona ialah sekumpulan virus berkaitan yang juga merupakan penyebab bagi penyakit di kalangan haiwan mamalia dan burung. Virus-virus ini berupaya menjangkiti manusia bermula dengan simptom-simptom jangkitan saluran pernafasan yang ringan seperti selesema biasa (majoriti disebabkan oleh rinovirus), sehingga penyakit yang boleh membunuh seperti SARS, MERS, dan COVID-19. Gejala-gejala yang dimanifestasi oleh virus korona ke atas spesies yang berbeza boleh berlainan, contohnya penyakit salur pernafasan atas untuk ayam, dan cirit-birit untuk lembu dan khinzir.

Koronavirus membentuk satu subfamili yang dikenali sebagai Orthocoronavirinae daripada famili Coronaviridae, order Nidovirales, dan alam Riboviria. Ia diliputi virus dengan genom RNA bebenang tunggal positif dan nukleokapsid bersimetri heliks.. Ukuran genom koronavirus berkisar antara 26 hingga 32 kilobes, salah satu yang terbesar di antara virus RNA. Virus ini mempunyai pancang berbentuk kelabu yang menonjol dari permukaannya, yang akan membentuk gambar korona suria di bawah mikrograf elektron, yang membentuk penamaannya sebagai koronavirus.